CELEX: 52020DP0208
Language: ro
Date: 2020-09-15 00:00:00
Title: Decizia Parlamentului European din 15 septembrie 2020 privind propunerea de numire a unui membru independent al Comitetului de supraveghere a CPC din cadrul Autorității Europene pentru Valori Mobiliare și Piețe (N9-0042/2020 – C9-0277/2020 – 2020/0907(NLE))

22.9.2021   
            
            
               RO
            
            
               Jurnalul Oficial al Uniunii Europene
            
            
               C 385/174
            
         
      P9_TA(2020)0208
      Numirea unui membru independent al Comitetului de supraveghere a CPC din cadrul Autorității Europene pentru Valori Mobiliare și Piețe
      Decizia Parlamentului European din 15 septembrie 2020 privind propunerea de numire a unui membru independent al Comitetului de supraveghere a CPC din cadrul Autorității Europene pentru Valori Mobiliare și Piețe (N9-0042/2020 – C9-0277/2020 – 2020/0907(NLE))
      (Procedura de aprobare)
      (2021/C 385/22)
      
         Parlamentul European,
      
                  —
               
               
                  având în vedere propunerea consiliului supraveghetorilor al Autorității Europene pentru Valori Mobiliare și Piețe din 27 august 2020 (C9-0277/2020),
               
            
                  —
               
               
                  având în vedere articolul 41 din Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (1),
               
            
                  —
               
               
                  având în vedere articolul 24a alineatul (5) din Regulamentul (UE) nr. 648/2012 al Parlamentului European și al Consiliului din 4 iulie 2012 privind instrumentele financiare derivate extrabursiere, contrapărțile centrale și registrele centrale de tranzacții (2),
               
            
                  —
               
               
                  având în vedere Rezoluția sa din 14 martie 2019 referitoare la echilibrul de gen în numirile pentru funcții în domeniul economic și monetar la nivelul UE (3),
               
            
                  —
               
               
                  având în vedere Rezoluția sa din 16 ianuarie 2020 referitoare la instituțiile și organismele uniunii economice și monetare: prevenirea conflictelor de interese după ocuparea unor funcții publice (4),
               
            
                  —
               
               
                  având în vedere articolul 131 din Regulamentul său de procedură,
               
            
                  —
               
               
                  având în vedere raportul Comisiei pentru afaceri economice și monetare (A9-0151/2020),
               
            
                  A.
               
               
                  întrucât, la 27 august 2020, în urma unei proceduri de selecție deschise, consiliul supraveghetorilor al Autorității Europene pentru Valori Mobiliare și Piețe a propus ca Nicoletta Giusto să fie numită membră independentă a Comitetului de supraveghere a CPC, în conformitate cu articolul 24a alineatul (5) din Regulamentul (UE) nr. 648/2012;
               
            
                  B.
               
               
                  întrucât, la 2 septembrie 2020, Comisia pentru afaceri economice și monetare a organizat audierea Nicolettei Giusto, în cadrul căreia aceasta a făcut o declarație introductivă și a răspuns apoi la întrebările adresate de membrii comisiei,
               
            
               
                  1.
               
               
                  aprobă numirea Nicolettei Giusto ca membră independentă a Comitetului de supraveghere a CPC din cadrul Autorității Europene pentru Valori Mobiliare și Piețe;
               
            
               
                  2.
               
               
                  încredințează Președintelui sarcina de a transmite prezenta decizie Consiliului, Comisiei, Autorității Europene pentru Valori Mobiliare și Piețe, precum și guvernelor statelor membre.
               
            
         (1)  JO L 331, 15.12.2010, p. 84.
      
         (2)  JO L 201, 27.7.2012, p. 1.
      
         (3)  Texte adoptate, P8_TA(2019)0211.
      
         (4)  Texte adoptate, P9_TA(2020)0017.